stanford-oval/wikipedia huggingface dataset:
Sakari Palsola

| Sakari Palsola> Henkilötiedot |
| --- | --- |
Syntynyt: 9. kesäkuuta 1972 Oulu
Kansalaisuus:   Suomi
Jääkiekkoilija
Lempinimi:  Sakke
Pelipaikka:  keskushyökkääjä
Maila:  oikea
Pituus:  179 cm
Paino:  84 kg
Pelaajaura
Pääsarjaura:  1993–2005
Seurat:  Kärpät (SM-liiga)   Lukko (SM-liiga)  Kiekko-67 (I-div.)   TuTo (I-div.)
Sakari Markus Palsola (s. 9. kesäkuuta 1972 Oulu) on suomalainen ex-jääkiekkoilija.
Palsola on Oulun Kärppien kasvatti. Uransa aikuisten sarjoissa hän aloitti Kärppien joukkueessa silloisessa I-divisioonassa vuonna 1991. Kahden Kärppä-kauden jälkeen Palsola siirtyi Raumalle Lukon joukkueeseen ja samalla SM-liigaan. Peliaikaa hän sai kuitenkin vähän, ja hänet lähetettiin takaisin I-divisioonaan. Divisioonassa hän pelasi TuTon ja Kiekko-67:n joukkueissa. Kaudelle 1994–1995 Palsola sai jälleen mahdollisuuden Lukossa. Uraansa hän jatkoi Raumalla kauden 1997–1998 runkosarjan loppuun, kunnes hän siirtyi takaisin Kärppiin.
Kärpissä Palsola oli nostamassa joukkuetta takaisin pääsarjaan. Hän oli myös joukkueen kapteeni. Uransa hän lopetti Suomen mestaruuteen kauden 2004–2005 jälkeen.
Palsolan perheeseen kuuluu Eija-vaimo sekä kaksi lasta. Sakarin setä Jaakko Palsola valmensi Oulun Kärppiä kaudella 1988–1989.
Aiheesta muualla

Palsola Jatkoaika.comissa
| 0 | 1 | 2 |
| --- | --- | --- |
| Edeltäjä: Lasse Kukkonen | Oulun Kärppien kapteeni SM-liigassa 2003–2005 | Seuraaja: Jari Viuhkola |
Giancarlo Antognoni

| 0 | 1 | 2 |
| --- | --- | --- |

Henkilötiedot
Syntymäaika: 1. huhtikuuta 1954 (ikä 70)
Syntymäpaikka: Marsciano, Italia
Pelipaikka: Keskikenttäpelaaja
Seurat
| Vuodet | Seura | O (M) |
| 1970–1972 1972–1987 1987–1989 | Asti Fiorentina Lausanne-Sport |  |
Maajoukkue
| 1974–1983 | Italia | 73 (7) |
Giancarlo Antognoni (s. 1. huhtikuuta 1954 Marsciano, Italia) on italialainen jalkapalloilija.
Antognoni oli pelipaikaltaan keskikenttäpelaaja. Hän pelasi yleensä hyökkäävässä roolissa.
Antognoni voitti Italian riveissä maailmanmestaruuden vuonna 1982. Seuratasolta hänet muistetaan parhaiten Fiorentinasta.
Ura

Antognoni pelasi Fiorentinan riveissä Serie A:ssa vuosina 1972–1987. Hän toimi myös pitkään seuran kapteenina. Antognonia pidetään yhtenä Fiorentinan historian parhaista pelaajista. Hän voitti seuran riveissä Italian cupin vuonna 1975.
Vuosina 1970–1972 Antognoni edusti Serie D:ssä Astia. Vuosina 1987–1989 hän edusti Sveitsin pääsarjassa Lausanne-Sportia.
Italian maajoukkueessa Antognoni pelasi 73 ottelua ja teki niissä kaksi maalia vuosina 1974–1983. Hän toimi myös Italian kapteenina. Antognoni edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Hän ei pelannut vuoden 1982 MM-loppuottelussa loukkaannuttuaan välieräottelussa Puolaa vastaan.
Golden Sounds Band

Golden Sounds Band oli kenialainen yhtye, jonka musiikissa yhdisteltiin rumban ja soukousin vaikutteita. Yhtye perustettiin vuonna 1996. Sen keulahahmo oli tansanialaissyntyinen saksofonisti Twahir Mohamed (1950–2004). Vuonna 2004 yhtyeen kappale ”Hasidi Hana Sababu” julkaistiin kokoelmalevyllä The Rough Guide to the Music of Kenya.
Diskografia

Swahili Rumba (2003, Naxos World)
Saaristo (sukunimi)

Saaristo on suomalainen sukunimi, joka on muun muassa seuraavilla henkilöillä:
Anneli Saaristo (s. 1949), laulaja ja näyttelijä
August Saaristo (1872–1936), teollisuusmies
Erkki Saaristo (s. 1954), koripalloilija
Heikki Saaristo (s. 1983), koripalloilija
Juho Saaristo (1877–1937), suutari ja SDP:n kansanedustaja
Julius Saaristo (1891–1969), jääkärimajuri ja keihäänheiton olympiavoittaja
Kimmo Saaristo (s. 1962), pikajuoksija
Michael I. Saaristo (1938–2008), biologi
Pekka Saaristo (s. 1948), teatteriohjaaja ja näytelmäkirjailija
Stiina Saaristo (s. 1976), kuvataiteilija
Vieno Saaristo (1936–2016), näyttelijä
Viljam Saaristo (s. 1888), asianajaja ja Kansan Lehden päätoimittaja
Wiljo Saaristo (1904–1979), apteekkialan vaikuttaja ja apteekkineuvos.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gottfried Diener

| Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Maa:   Sveitsi> Miesten rattikelkkailu. |
| --- | --- | --- | --- |
|  Kultaa | Cortina d’Ampezzo 1956 | neljän miehen kelkat |  |
| MM-kilpailut  | MM-kilpailut  | MM-kilpailut  |  |
|  Kultaa | Cortina d’Ampezzo 1954 | neljän miehen kelkat |  |
|  Kultaa | Sankt Moritz 1955 | neljän miehen kelkat |  |
Gottfried Diener (1. marraskuuta 1926 Zürich – 26. toukokuuta 2015 Engelberg) oli sveitsiläinen rattikelkkailija ja olympiavoittaja.
Diener voitti neljän miehen kelkoissa maailmanmestaruudet vuosina 1954 ja 1955. Cortina d’Ampezzon talviolympialaisissa 1956 Diener kuului Sveitsin olympikultaa voittaneeseen neljän miehen kelkkaan.
Diener toimi vuosina 1965–1999 Kansainvälisen varsijousiammuntaliiton puheenjohtajana. Hän kuoli pitkän sairastamisen jälkeen Engelbergissä 88-vuotiaana 26. toukokuuta 2015.
Gottfried Glöckner

Johannes Gottfried Glöckner (12. syyskuuta 1861 Späningen, Altmark – 25. toukokuuta 1932 Naumburg, Saksa) oli saksalaisen evankelinen teologi. Hän suoritti opintonsa Leipzigin ja Hallen yliopistoissa. Hän valmistui filosofian tohtoriksi 1888 ja oli kasvatusopin dosentti Leipzigin yliopistossa vuodesta 1889.
Glöckner siirtyi 1894 papilliselle alalle, ja hänet valittiin 1896 Helsingin saksalaisen seurakunnan kirkkoherraksi. Hän oli tehtävässä vuoteen 1910, jolloin hän palasi papiksi kotimaahansa. Helsingissä ollessaan Glöckner oli arvostettu saarnaaja. Hänen väitöskirjansa Ueber moderne Predigtreform ilmestyi 1912 (synodaaliväitöskirja).
Saaristenmäki

Saaristenmäen sijainti Hämeenlinnassa.
IV kaupunginosaa lännen suunnasta. Etualalla kauppatori, Toripuisto ja kirkko, joiden takana Raatihuoneenkatu.
IV kaupunginosaa Kantolasta nähtynä.
IV kaupunginosa eli Saaristenmäki on yksi Hämeenlinnan keskustan neljästä kaupunginosasta. Se sijaitsee samannimisellä mäellä Vanajaveden rannalla keskustan itäosassa. Kaupunginosassa sijaitsevat muun muassa kauppatori, Hämeenlinnan kirkko, raatihuone, kaupunginmuseon päätoimipiste Museo Skogster, Hämeenlinnan oikeustalo, varhainen kauppakeskus Keskustalo sekä lisäksi edelleen VPK:n käytössä oleva vanha Palokunnantalo. Saaristenmäen läpi kulkee myös Raatihuoneenkatu, eräs keskustan tärkeimmistä liikekaduista.
Hämeenlinnan keskustan paikalla ennen sijainneesta Saaristen tilasta nimensä saanut Saaristenmäki rajautuu lännessä 1., 2. ja 3. kaupunginosiin sekä idässä Keinusaaren ja Kantolan kaupunginosiin. Kaupunginosaa sivuaa suurelta osin Vanajavesi, jonka yli sen yhdistää Keinusaareen kaksi siltaa. Saaristenmäen liikenneyhteydet ovat hyvät, sillä sen halki kulkee keskustan pääväyliin kuuluva Paasikiventie ja alueella sijaitsee myös linja-autoasema, jonka kautta kulkevat niin kauko- kuin paikallisliikenteen linja-autot.
Girona FC

Girona Futbol Club on jalkapalloseura Gironan kaupungista Espanjan Kataloniasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seura perustettiin vuonna 1930, ja sen kotistadion on 13 500 -paikkainen Montilivi.
Historiaa

Kaudella 1935–1936 Girona voitti oman lohkonsa kolmeen lohkoon jaetussa Segundassa, mutta ei läpäissyt nousukarsintoja. Kauden jälkeen alkoi Espanjan sisällissota, jonka aikana Girona osallistui muiden tasavaltalaisten hallitsemilla alueilla sijainneiden joukkueiden ohella niin sanottuun Välimeren liigaan kansallisen sarjatoiminnan ollessa keskeytettynä. Tuolloin joukkuetta valmensi Espanjan maajoukkueen historian ensimmäinen valmentaja Francisco Bru.
Kaudeksi 2008–2009 Girona nousi Segundaan vuosikymmenten tauon jälkeen voitettuaan ensin oman lohkonsa Segunda División B:ssä ja sitten nousukarsinnoissa Barakaldon ja Ceutan. Girona pelasi pääsarja Primera Divisiónissa kausina 2017–2018 ja 2018–2019.
Aiheesta muualla

Wikimedia Commonsissa on kuvia tai muita tiedostoja aiheesta .
Girona Futbol Clubin sivusto (katalaaniksi)
Primera División 2024–2025
Alavés
Athletic
Atlético Madrid
Barcelona
Celta
Espanyol
Getafe
Girona
Las Palmas
Leganés
Mallorca
Osasuna
Rayo Vallecano
Real Betis
Real Madrid
Real Sociedad
Sevilla
Valencia
Valladolid
Villarreal
Golden Spirit

| Golden Spirit |
| --- | --- |
Perustettu:  1997
Paikkakunta:  Helsinki
Puheenjohtaja:  Inka Laitinen
Kotisivu:  https://www.goldenspirit.fi/
Golden Spirit on helsinkiläinen kilpacheerleadingiin erikoistunut urheiluseura. Seura on perustettu vuonna 1997, ja sillä on yli 800 jäsentä. Golden Spiritissä on 31 kilpacheerleadingjoukkuetta ja kolme cheertanssijoukkuetta. Seuran värit ovat viininpunainen, tummansininen ja valkoinen.
Seuran menestyneimmät kilpacheerleadingjoukkueet ovat 12–15-vuotiaiden junioreiden edustusjoukkue Whitelighters, 12–15-vuotiaiden sekajoukkue Dragons sekä yli 15-vuotiaiden naisten edustusjoukkue Angels, joka on edustanut Suomea myös lajin MM-kisoissa vuosina 2003, 2005 ja 2010. Cheertanssin edustusjoukkue Cyrenes on niin ikään saavuttanut useita arvokisamitaleja. Vuonna 2018 joukkue voitti EM-pronssia.
Syksyllä 2017 GS:ssa aloitti 12–19-vuotiaiden kerran viikossa harjoitteleva paracheer-joukkue Cupids. ParaCheer on kilpacheerleadingin kehittyvä alalaji, jossa cheerleading-ohjelman suorittaa joukkue johon kuuluu sellaisia urheilijoita joilla on esimerkiksi liikunta- tai aistivamma sekä vammattomia tukiurheilijoita.
Aiheesta muualla

Seuran sivu
Gl

Gl tarkoittaa seuraavia:
Air Greenland, IATA-koodi GL, lentoyhtiö
galicia, ISO 639-1 -koodi gl, kieli
Geodeettinen laitos, GL, Suomen maa- ja metsätalousministeriön alainen kartoitusalan tutkimuslaitos
Germanischer LLoyd, GL, saksalainen alusten luokittelulaitos
gigalitra, tunnus Gl, tilavuuden yksikkö
gluteeniton ruokavalio, ruokalistalyhenne gl, ruokavalio, johon ei kuulu gluteenia sisältäviä ruoka-aineitaruokailulinjastoissa
GroenLinks, GL, alankomaalainen puolue
Grönlanti, ISO 3166-1 -koodi GL, valtio tai muu maantieteellinen alue
Miami Air International, IATA-koodi GL, lentoyhtiö
onnea, gl, englannin ilmauksesta good luck, onnentoivotus Internet-slangissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gl”, voi hakea sivunnimihaulla, laajalla sivunnimihaulla tai tekstihaulla.
HMS Hampshire

HMS Hampshire on ollut viiden Britannian Kuninkaallisen laivaston aluksen nimenä.
HMS Hampshire (1653), 46-tykkinen neljännen luokan alus
HMS Hampshire (1698), 48-tykkinen neljännen luokan alus
HMS Hampshire (1741), 50-tykkinen neljännen luokan alus
HMS Hampshire (1903), Devonshire-luokan panssariristeilijä
HMS Hampshire (D06), County-luokan ohjushävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Hampshire”, voi hakea sivunnimihaulla, laajalla sivunnimihaulla tai tekstihaulla.
Saab Kockums

Päärakennuksen kyltti.
Saab Kockums AB on ruotsalainen laivanrakennusyritys, jonka on vuodesta 2014 omistanut puolustusvälineyhtiö Saab. Kockumsin aiempi omistaja oli saksalainen ThyssenKrupp-konserni. Yrityksen historia juontaa juurensa Malmössä sijainneeseen Kockums-telakkaan, joka valmisti myös siviilialuksia vuoteen 1987 saakka ja työllisti suurimmillaan yli 6 000 ihmistä.
Saab Kockums valmistaa lähinnä sotalaivoja. Uudet laivat ja sukellusveneet rakennetaan nykyään Karlskronassa (Karlskronavarvet, kuulunut vuodesta 1989 Kockums AB:hen), sillä valmistus Malmössä päättyi 1998. Siviilituotanto Malmössä päättyi 1987. Kockumsista tuli vuonna 2007 osaomistaja Ruotsin puolustusvoimien aiemmin omistamaan yhtiöön Marinverkstäderna, joka sijaitsee Muskössä Tukholman lähellä.
Historiaa

Kockumsin suku on 1820-luvulla Malmössä kaupan ja teollisuuden piirissä aloittanut suku. Frans Henrik Kockum kokosi suuren omaisuuden panostamalla tupakanvalmistukseen. Varallisuutensa ansiosta hän perusti 1840 konepajan ja valimon ja alkoi valmistaa maatalouskoneita, viinantislausvälineitä, liesiä ja uuneja, ja vuodesta 1850 myös junanvaunuja. Suvun tiilitehdas Lommassa erikoistui sementintuotantoon, ja tästä liiketoiminnasta syntyi 1871 Skånska Cement AB, josta kehittyi kansainvälinen rakennusyhtiö Skanska.
Vuonna 1870 perustettiin telakka Malmön satamaan. Se työllisti parhaimmillaan yli 6 000 ihmistä ja oli kaupungin suurin työnantaja ja toisen maailmansodan jälkeen yksi maailman suurimmista telakoista, päätuotteenaan suuret rahtilaivat. Telakan toiminta loppui 1987 viimeisenä isoja siviililaivoja valmistaneena ruotsalaistelakkana. Muutkin telakat oli vuodesta 1977 alkaen sulautettu valtio-omisteiseen Svenska Varv -yhtiöön ja lopetettu. Kockumsin telakan noin 2 500 työntekijästä 750 saattoi jatkaa sotilassukellusveneitä valmistavan Kockums Marine AB:n palveluksessa.
Vuonna 1999 Kockumsin osti saksalainen Howaldtswerke-Deutsche Werft, josta tuli 2005 osa saksalaista ThyssenKruppia. Ruotsalaisyhtiön nimenä oli tuon jälkeen ThyssenKrupp Marine Systems (TKMS). Vuonna 2014 Saab osti TKMS:n ja nimeksi tuli Saab Kockums.
Historiaa > Kockums-työkoneet

Kockums oli aikoinaan myös merkittävä kaivinkoneiden ja metsäkoneiden valmistaja sen ostettua 1947 ruotsalaisen Landskrona-yhtiön. Vuonna 1979 Ruotsin valtion omistamalle Statsföretagille siirtynyt liiketoiminta myytiin 1982 osin Volvo BM -työkonevalmistajalle ja 1984 metsäkoneiden osalta suomalaiselle Rauma-Repolalle. Suomalaisyritys oli jo 1980 ostanut kaksi muuta ruotsalaista metsäkonevalmistajaa, Bruun Systemsin ja ÖSAn, ja yhdisti nämä kaikki suomalaisen Lokomo Forestin kanssa metsäkonevalmistajaksi nimeltä Forest Machine Group (FMG). Amerikkalaisen Timberjackin oston 1989 jälkeen yrityksestä tuli FMG Timberjack, sitten Timberjack, jonka vuonna 2000 osti John Deere.
Aiheesta muualla

Wikimedia Commonsissa on kuvia tai muita tiedostoja aiheesta .
Kockums AB
Kockums Industrier AB
Howaldtswerke Deutsche Werft (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gottfried Helnwein

Gottfried Helnwein
Gottfried Helnwein (s. 8. lokakuuta 1948) on itävaltalais-irlantilainen taiteilija.
Hän on taidemaalari, kuvanveistäjä, valokuvaaja, installaatio- ja performanssitaiteilija.
Hän on tuottanut muutamia nykytaiteen historiaan jääneitä teoksia, esim. maalannut Hitlerin kuvan, jossa käyttänyt maalina omaa vertaan.
Gottfried Helnweinin maalaus Boulevard of Broken Dreams (1984) on muunnelma Edward Hopperin kuuluisasta maalauksesta Nighthawks, jossa asiakkaat on korvattu kuuluisuuksilla Humphrey Bogart, Marilyn Monroe ja James Dean, ja myyjänä on Elvis Presley.
Shokkirokkari Marilyn Manson on kutsunut häntä oppi-isäkseen.
Aiheesta muualla

Wikimedia Commonsissa on kuvia tai muita tiedostoja aiheesta .
Gris-Gris

| Gris-Gris Dr>  John |
| --- | --- | --- |

Studioalbumin tiedot
 Äänitetty : 1967 Gold Star Studios, Los Angeles
 Julkaistu: 22. tammikuuta 1968
 Formaatti: LP
 Tuottaja(t): Harold Battiste
 Tyylilaji: psykedeelinen rock, New Orleans R&B
 Kesto: 33.12
 Levy-yhtiö: Atco Records
Dr. Johnin muut julkaisut
|   | Gris-Gris 1968 | Babylon 1969 |
Gris-Gris on Dr. Johnin esikoisalbumi vuodelta 1968.
Kappaleet > A-puoli

Gris-Gris Gumbo Ya Ya – 5.34 (säv. Dr. John Creaux)
Danse Kalinda Ba Doom – 3.39 (säv. Creaux, Harold Battiste)
Mama Roux – 2.55 (säv. Creaux, Jessie Hill)
Danse Fambeaux – 4.53 (säv. Creaux)
Kappaleet > B-puoli

Croker Courtbullion – 5.57 (säv. Battiste)
Jump Sturdy – 2.19 (säv. Creaux)
I Walk On Guilded Splinters – 7.57 (säv. Creaux)
Kokoonpano

Harold Battiste – basso, klarinetti, lyömäsoittimet
Dr. John – laulu, kosketinsoittimet, kitara, lyömäsoittimet
Richard 'Didimus' Washington – kitara, mandoliini, lyömäsoittimet
Plas Johnson – saksofoni
Lonnie Boulden – huilu
Steve Mann – kitara, banjo
Ernest McLean – kitara, mandoliini
Bob West – basso
Mo Pedido – conga
John Boudreaux – rummut
Dave Dixon, Jessie Hill, Ronnie Barron – taustalaulu, lyömäsoittimet
Joni Jonz, Prince Ella Johnson, Shirley Goodman, Sonny Ray Durden, Tami Lynn – taustalaulu
Arviot

Allmusic:
Gian Piero Ventura

| 0 | 1 | 2 |
| --- | --- | --- |

Henkilötiedot
Syntymäaika: 14. tammikuuta 1948 (ikä 76)
Syntymäpaikka: Genova, Italia
Junioriseurat
: UC Sampdoria
Seurat
| Vuodet | Seura | O (M) |
| 1968–1969 1969–1970 1970–1974 1974–1976 1976–1977 | UC Sampdoria Sestrese USD Enna Sanremese Novese |  |
Valmennusura
1976–1979 1979–1981 1981–1982 1982–1983 1984–1986 1986 1987–1989 1989–1992 1992–1993 1994 1994–1995 1995–1997 1997–1999 1999–2000 2001–2002 2002–2003 2004–2005 2006 2006–2007 2007–2009 2009–2011 2011–2016 2016–2017 2018: UC Sampdoria (juniorit) UC Sampdoria (apuv.) Rapallo Virtus Entella Virtus Entella Spezia Calcio Centese Pistoiese Giarre Calcio SSC Venezia SSC Venezia US Lecce Cagliari Calcio UC Sampdoria Udinese Calcio Cagliari Calcio SSC Napoli Messina Hellas Verona AC Pisa AS Bari Torino FC Italia  Chievo Verona
Gian Piero Ventura (s. 14. tammikuuta 1948) on italialainen jalkapallovalmentaja ja entinen pelaaja.
Meriitit

Serie C1: 1996
Serie D: 1985, 1991
Saksan demokraattinen talonpoikaispuolue

| Saksan demokraattinen talonpoikaispuolue  Demokratische Bauernpartei Deutschlands |
| --- | --- |
  
Perustettu:  1948
Lopetti:  1990
Ideologia:  Sosialismi Agrarismi
Infobox OKNimi-testi OK: 
Saksan demokraattinen talonpoikaispuolue (saks. Demokratische Bauernpartei Deutschlands, lyh. DBD) oli Saksan demokraattisessa tasavallassa (DDR) toiminut puolue. Muiden DDR:n puolueiden tapaan DBD ei voinut toimia vapaasti eikä se saanut itse päättää politiikkansa sisällöstä, vaan sen tehtävänä oli tukea valtiota johtavaa Sosialistista yhtenäisyyspuoluetta (SED). Puolue oli blokkipuolue, ja se kuului DDR:n Kansalliseen rintamaan.
Saksan demokraattinen talonpoikaispuolue perustettiin huhtikuussa 1948 Neuvostoliiton miehityshallinnon aloitteesta. Tuolloisen Mecklenburgin osavaltion pääkaupungissa Schwerinissä kokoontunut DBD:n perustava puoluekokous julisti uuden puolueen syntyneeksi 29. huhtikuuta 1948. Puhetta kokouksessa johti Sosialistisen yhtenäisyyspuolueen jäsen  Ernst Goldenbaum, joka myös valittiin uuden puolueen ensimmäiseksi puheenjohtajaksi. Hän pysyi puheenjohtajana aina vuoteen 1982.
Saksan demokraattinen talonpoikaispuolueen tarkoituksena oli ennen muuta sitouttaa maaseudun väestö, joka suhtautui työläisväestöä penseämmin sosialismiin, muodostumassa olevaan sosialistiseen Saksan demokraattiseen tasavaltaan. Toisaalta haluttiin myös luoda poliittinen foorumi maanviljelijöille valtiossa, joka ymmärsi olevansa "työläisten ja talonpoikien valtio" (Arbeiter- und Bauernstaat). Aluksi DBD selitti edustavansa pientalonpoikia ja keskisuurten tilojen omistajia sekä kaupungeista maalle muuttaneita "uustalonpoikia" ja puolustavansa näiden ryhmien etuja. 1950-luvulla puolue alkoi kuitenkin ajaa maatalouden kollektivisointia. Puolue tuki muiden blokkipuolueiden tavoin SED:tä. Muiden blokkipuolueiden tavoin se lähetti 52 edustajaa (10,4 % edustajista) DDR:n parlamenttiin, Kansankamariin. Puolueella oli oma pää-äänenkannattaja, Bauernecho.
DBD kehittyi alussa nopeasti. Vuoteen 1951 mennessä puolueen jäsenmäärä oli kasvanut jo 85 000:een. Maaseudun väestö toivoi puolueen puolustavan heidän etujaan uhkaavaa kollektivisointia vastaan. Puolueen ilmoitettua tukensa kollektivisoinnille jäsenmäärän kasvu tyrehtyi. 1980-luvulla puolueen jäsenmäärä alkoi muiden blokkipuolueiden jäsenmäärän tavoin nousta. Vuonna 1984 puolueeseen kuului jo 108 000 jäsentä.
Berliinin muurin murtumisen yhteydessä 1989 DBD yritti profiloitua ekologisena maatalouspuoleena. Se otti osaa ensimmäisiin vapaisiin kansankamarivaaleihin 18. maaliskuuta 1990, mutta se sai vain 2,2 % äänistä ja 9 edustajaa Kansankamariin. Puolueen jäljellä olevat jäsenet päättivät tämän jälkeen lopettaa puolueen toiminnan ja liittää sen organisatorisesti osaksi DDR:n kristillisdemokraatteja.
Saksan avoin tennisturnaus

Saksan avoin tennisturnaus voi tarkoittaa seuraavia asioita:
Saksan avoin tennisturnaus (miesten turnaus), nykyinen miesten tennisturnaus Hampurissa
Saksan avoin tennisturnaus (naisten turnaus), lakkautettu naisten turnaus, joka pidettiin alun perin Hampurissa, myöhemmin Berliinissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saksan avoin tennisturnaus”, voi hakea sivunnimihaulla, laajalla sivunnimihaulla tai tekstihaulla.
Rumble: Monsterit kehässä

| Rumble: Monsterit kehässä> Rumble |
| --- | --- |

Ohjaaja:  Hamish Grieve
Käsikirjoittaja:   Hamish Grieve  Matt Lieberman 
Perustuu:  Rob Harrelin romaaniin Monster on the Hill
Tuottaja:   Brad Booker  Mark Bakshi 
Säveltäjä:  Lorne Balfe
Leikkaaja:  Matthew Landon
Pääosat:   Will Arnett  Geraldine Viswanathan  Terry Crews  Joe "Roman Reigns" Anoa'i  Tony Danza  Susan Kelechi Watson  Stephen A. Smith  Jimmy Tatro  Ben Schwartz  Becky Lynch 
Valmistustiedot
Valmistusmaa:  Yhdysvallat
Levittäjä:  Paramount Pictures
Ensi-ilta:   2021-12-1515. joulukuuta 2021  
Kesto:  95 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Rumble: Monsterit kehässä (engl. Rumble) on vuonna 2021 valmistunut yhdysvaltalainen tietokoneanimoitu urheilukomediaelokuva, joka perustuu Rob Harrellin romaaniin Monster on the Hill. Elokuvan on ohjannut Hamish Grieve ja käsikirjoittanut Grieven kanssa Matt Lieberman.
Paramount Animationin, WWE Studiosin, Walden Median ja Reel FX Animation Studiosin tuottama elokuva julkaistiin Yhdysvalloissa 15. joulukuuta 2021 Paramount+-palvelussa. Elokuva sai kriitikoilta yleisesti ristiriitaisia arvosteluja ja kritiikkiä sen kirjoittamisesta, hahmoista ja tahdista, vaikka animaatio ja ääninäyttelijät saivatkin kiitosta.
Ääninäyttelijät > Alkuperäiset ääninäyttelijät

| 0 | 1 | 2 |
| --- | --- | --- |
|  Will Arnett  | … |  Steve/Rayburn Jr.   |
|  Gracen Newton  | … |  nuori Steve/Rayburn Jr.   |
|  Geraldine Viswanathan  | … |  Winnie Coyle   |
|  Kaya McLean  | … |  nuori Winnie Coyle   |
|  Terry Crews  | … |  Tentacular   |
|  Fred Melamed  | … |  Pormestari   |
|  Charles Barkley  | … |  Rayburn Sr.   |
|  Chris Eubank  | … |  King Gorge   |
|  Bridget Everett  | … |  rouva Mayhem   |
|  Ben Schwartz  | … |  Jimothy Brett-Chadley III   |
|  Brian Baumgartner  | … |  Klonk   |
|  Jimmy Tatro  | … |  Lights Out McGinty/Mac   |
|  Becky Lynch  | … |  Axehammer   |
|  Roman Reigns  | … |  Ramarilla Jackson   |
|  Tony Danza  | … |  Siggy   |
|  Susan Kelechi Watson  | … |  Maggie Coyle   |
|  Carlos Gómez  | … |  Jimbo Coyle   |
|  Stephen A. Smith  | … |  Marc Remy   |
|  Michael Buffer  | … |  Strokerin kuuluttaja   |
|  Tony Shalhoub  | … |  Fred   |
|  Greta Lee  | … |  valtuutettu   |
|  John DiMaggio  | … |  tatuoija ja vedonlyöntimies   |
|  Jamal Duff  | … |  Denise   |
|  Carlos Alazraqui  | … |  Nerdle   |
|  Chris Anthony Lansdowne  | … |  maanviljelijä   |
Ääninäyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Beata Rodas  | … |  Winnie Coyle   |
Frédérik Gauthier

| Frédérik Gauthier |
| --- | --- |

Henkilötiedot
Syntynyt: 26. huhtikuuta 1995 (ikä 29) Laval, QC, Kanada
Kansalaisuus:   Kanada
Jääkiekkoilija
Lempinimi:  Freddy
Pelipaikka:  keskushyökkääjä
Maila:  vasen
Pituus:  193 cm
Paino:  98 kg
Pelinumero:  23
Aik. seurat:  Toronto Maple Leafs (NHL) Toronto Marlies (AHL) Arizona Coyotes (NHL) Tucson Roadrunners (AHL) Utica Comets (AHL) New Jersey Devils (NHL) HC Ajoie (NL)
NHL-varaus:  21. varaus, 2013 Toronto Maple Leafs
Frédérik Gauthier (s. 26. huhtikuuta 1995 Laval, Québec, Kanada) on kanadalainen jääkiekkoilija. Hän on pelipaikaltaan keskushyökkääjä.